1. ΝΟΜΟΣ της 1 Μαρτ. /1 Απρ. 1841 Περί απαγορεύσεως της σωματεμπορίας. Άρθρα 1-7 (Κατηργήθησαν υπό της τελευταίας παραγράφου του άρθρ. 473 του νέου Ποιν. Κώδικος, ως αφορώντα εις θέματα ρυθμιζόμενα υπό του άρθρ. 323 του κώδικος τούτου). Άρθρον 8 Οι ελληνικοί πρόξενοι, υποπρόξενοι, και προξενικοί πράκτορες, ως προς τας εν τω παρόντι νόμω διαλαμβανομένας παραβάσεις, θέλουν θεωρείσθαι ως επί της ανακρίσεως υπάλληλοι, έχοντες το δικαίωμα να αρχίζουν και να περαιώνουν την ανάκρισιν, άνευ προηγουμένης παραγγελίας του εισαγγελέως. Η ισχύς του άρθρου 8 είναι αμφίβολος μετά το  εδ. ιθ΄ του άρθρου 591 του νέου Κώδικος Ποιν. Δικονομίας (τόμ. 9). Άρθρον 9 Η Αρχή εις την οποίαν καταγγελθή η σωματεμπορία ή η απλή ανδραπόδων μετακόμισις ή άλλως πως πληροφορηθή περί ταύτης, η μεν ελληνική οφείλει, η δε ξένης δυνάμεως έχει το δικαίωμα να θέτη αμέσως τα αποτελούντα το αντικείμενον αυτής ανδράποδα εις ελευθερίαν. 